เงินไหลทะลักเข้าพันธบัตรหนีสหรัฐ-ยูโร
ธปท.แจงเงินทุนไหลเข้าตลาดพันธบัตร
10 ส.ค. 2555

ธปท.แจงเงินทุนไหลเข้าตลาดพันธบัตร 
นายสิงห์ชัย บุณยโยธิน ผู้อำนวยการอาวุโส สายตลาดการเงิน ธนาคารแห่งประเทศไทย (ธปท.) เปิดเผยว่า ขณะนี้ภาวะเงินทุนต่างประเทศที่ไหลเข้ามาในประเทศไทยยังเป็นปกติ โดยส่วนใหญ่เป็นเงินที่เข้ามาลงทุนในตลาดพันธบัตรของไทย ขณะที่ตลาดเงินยังอยู่ด้วยตัวของมันเองได้ โดยทิศทางการเคลื่อนไหวของค่าเงินบาท ขณะนี้จึงขึ้นกับการฟื้นตัวของเศรษฐกิจสหรัฐและยุโรปเป็นหลัก
ทั้งนี้ การไหลเข้ามาของเงินทุนจากต่างประเทศ เป็นไปในทิศทางเดียวกันกับภูมิภาค หลังจากเงินเหรียญสหรัฐและเงินยูโรปรับตัวแข็งค่าขึ้นมา โดยขณะนี้ผลตอบแทนพันธบัตร 10 ปีของสหรัฐเพิ่มสูงขึ้นจาก 1.4% มาเป็น 1.61.7%
นายซาเมียร์ โกล หัวหน้าฝ่ายวิจัยสกุลเงินและอัตราดอกเบี้ยในเอเชียของธนาคารดอยช์แบงก์ ระบุว่า นักลงทุนต่างชาติเข้าซื้อตราสารหนี้สกุลเงินในประเทศแถบเอเชียเป็นมูลค่ากว่า 5,000 ล้านเหรียญสหรัฐในเดือน ก.ค.นี้ ซึ่งไม่เคยเห็นการเข้าซื้อในขนาดที่สูงเท่านี้มาก่อนนับตั้งแต่ต้นปีนี้ สัดส่วนของต่างชาติที่ถือครองพันธบัตรรัฐบาลมาเลเซีย 40% พันธบัตรของเกาหลีใต้ 16% พันธบัตรของอินโดนีเซีย 28% พันธบัตรของไทย 14%